В определения срок от закона е постъпило искане за даване на допълнителни разяснения по посочените по долу въпроси относно поръчката с предмет: „Специализиран превоз за ученици и педагогически специалисти по утвърдена транспортна схема“ съгласно утвърдени маршрути в две обособени позиции“

Обособена позиция №1“ „Специализиран превоз за ученици по утвърдена транспортна схема“ съгласно утвърдени маршрути за период от датата на сключване на договора до 30.06.2020 г.

Обособена позиция №2“ „Специализиран превоз за педагогически специалисти по утвърдена транспортна схема“ съгласно утвърдени маршрути за период от датата на сключване на договора до 31.12.2019 г.

 **Въпрос 1**: В дадените от Вас **Разяснения** *(Допълнителни разяснения по посочените въпроси относно поръчката с предмет: „Специализиран превоз за ученици и педагогически специалисти по утвърдена транспортна схема“ съгласно утвърдени маршрути в две обособени позиции“)* от 26.08.2019г. **сте посочили:**

*,,Всеки участник* ***трябва да притежава минимум три автобуса лицензирани за превоз на пътници,*** *като* ***двата автобуса да са с до 22 места,*** *а третия автобус* ***с над 22 места,***

В тази връзка моля да разясните следното:

*1.* следва ли да **разбираме 22 места,** тъй като може да се тълкува **21 места,** защото не е записано ***,,включително“?***

*2.* Какво означава ***,,до 22 места“,* включително мястото на водача** или следва да разбираме **двадесет и две места плюс мястото на водача (22+1)?**

*3.* В тези 22 места включва ли се и мястото за лицето/учителят, който следва да присъства (придружава) учениците по време на превоза, съобразно нормативните изисквания?

*4.* Относно ***третия автобус с над 22 места,*** моля да разясните **дали той следва да има повече от 22 места без мястото на водача, тоест повече от 22+1 места (повече от 23 места), или следва да има повече от 22 места** *(като тук е включено мястото и на водача)?*

*5.* **Резервният автобус** е един от ***минимум трите автобуса,*** или е отделен ***(допълнителен) автобус?*** Има ли значение дали **като резервен ще бъде определен от участниците автобус *до 22 места*** или такъв ***с над 22 места?***

*6.* За Обособена позиция №2, **колко е минималният брой автобуси, включително с Резервният, които трябва да има участникът?**

**Въпрос 2:** Навсякъде **в образците, които следва да попълнят участниците**, където сте изискали да бъде посочена обособената позиция/и, за които участникът подава оферта,

**как изисквате да се записва (да посочим) за коя обособена позиция е офертата/декларациите:**

**Примерно за обособена позиция № 2:**

**1. ,,Обособена позиция №2“**

или

**2. ,,Обособена позиция №2“** *„Специализиран превоз за педагогически специалисти по утвърдена транспортна схема“*

**3.** Или **ще приемете за правилно и двата начина на посочване на обособената позиция?**

**Въпрос 3**: В образеца на ,,***Декларация за спазване задълженията, свързани с данъци и осигуровки, опазване на околната среда, закрила на заетостта и условията на труд“ сте изискали да посочим:***

*,,*(управител, член на управителен орган) **съгласно** (***документа, от който лицето черпи съответните права*** *–* ***учредителен акт, пълномощно и пр.***) “

Моля да разясните, **ако участникът е Едноличен търговец/ЕТ/** *(физическо лице търговец),* следва ли да се посочва такъв документ, при положение, че съгласно чл. **Чл. 58. от Търговския закон (ТЗ):**

***,,*** *(1)* ***Едноличният търговец се регистрира въз основа на заявление,*** *в което се посочват:*

*1. името, местожителството, адресът на лицето и единният граждански номер;*

*2. фирмата, под която ще се извършва дейността;*

*3. седалището и адресът на управлението на дейността;*

*4. предметът на дейност.*

*(2) Със заявлението се представя образец от подписа на търговеца и декларация, че не е лишен от правото да упражнява търговска дейност.*

*(3) (Нова - ДВ, бр. 124 от 1997 г.)* ***В регистъра се вписват данните по ал. 1.***

*(4) (Предишна ал. 3 - ДВ, бр. 124 от 1997 г.) Едно лице може да регистрира само една фирма като едноличен търговец,,*

Данните, които са вписани в официални регистри **са публично известни** и при положение, **че Ви предоставим ЕИК,** Вие имате възможност самостоятелно, свободно и безплатно да проверите **Заявлението (образец Г1) в Търговския регистър (ТР).**

**Моля да укажете за ЕТ необходимо ли е да описваме документа** и ако е необходимо **ще приемете ли за достатъчно,** следното записване: ***,,Сканирано копие на заявление образец Г1 от 24.08.2010г. /публикувано в Търговския регистър, в Обявени актове/“?***

В случай, че изисквате друго, **моля точно да запишете документа и начинът по който да го запишем.**

**Въпрос 4:** В ***Образец №3 ,,СПИСЪК на документите съдържащи се в офертата“ сте записали:***

*,,****ЗА УЧАСТИЕ В ПРОЦЕДУРА ЗА ВЪЗЛАГАНЕ***

***НА ОБЩЕСТВЕНА ПОРЪЧКА ЧРЕЗ СЪБИРАНЕ НА ОФЕРТИ С ОБЯВА***

***по реда на Глава двадесет и шеста от Закона за обществените поръчки***

*с предмет: „Специализиран превоз за ученици и педагогически специалисти по утвърдена транспортна схема“ съгласно утвърдени маршрути в две обособени позиции“* ***Обособена позиция №1*** *„Специализиран превоз за ученици по утвърдена транспортна схема“ съгласно утвърдени маршрути за период от датата на сключване на договора до 30.06.2020 г.*

***Обособена позиция №2*** *„Специализиран превоз за педагогически специалисти по утвърдена транспортна схема“ съгласно утвърдени маршрути за период от датата на сключване на договора до 31.12.2019 г.“*

Моля да разясните, при участие **само за обособена позиция №2, следва ли да премахнем от списъка обособената позиция за която не участваме, примерно:**

*,,****ЗА УЧАСТИЕ В ПРОЦЕДУРА ЗА ВЪЗЛАГАНЕ***

***НА ОБЩЕСТВЕНА ПОРЪЧКА ЧРЕЗ СЪБИРАНЕ НА ОФЕРТИ С ОБЯВА***

***по реда на Глава двадесет и шеста от Закона за обществените поръчки***

*с предмет: „Специализиран превоз за ученици и педагогически специалисти по утвърдена транспортна схема“ съгласно утвърдени маршрути в две обособени позиции“*

***Обособена позиция №2*** *„Специализиран превоз за педагогически специалисти по утвърдена транспортна схема“ съгласно утвърдени маршрути за период от датата на сключване на договора до 31.12.2019 г.“*

 На основание чл.189 ЗОП и в качеството на възложител на поръчката по чл.20, ал.3 от ЗОП предоставям следните разяснения при спазване на разпоредбите на закона и правилника за неговото приложение и условието да не се изменят изискванията, поставени в документацията на процедурата по чл.20, ал3. ЗОП

 В **т**.**10.5. Изисквания за техническите и професионалните**

**способности** от документацията е записано:

 Необходимо е всеки участник / кандидат да притежава **минимум три автобуса**, лицензирани за превоз на пътници, като **двата** автобуса да са с до 22 места, а третия автобус с **над 22 места**, както ако всеки участник участва за всяка от позициите или и за двете.

Изискването за минимален брой автобуси е както за обособена позиция №1, така и за обособена позиция №2

 Относно броя ма местата на двата автобуса, които следва да са с до 22 места се разбира **22 места** **за пътници**

 Относно изискването за начина на попълване на образците на декларации е право на участника, като достатъчното условие е: да е ясно за коя от двете позиции се участва

 В чл. 40 ал.1 от ППЗОП подробно са описани лицата, които представляват търговските дружества и едноличните търговци.

 Съгласно чл.40, ал.1 т.6 ППЗОП и лицето което представлява едноличен търговец е физическото лице – търговец или чл.40, ал.1 т.11 ППЗОП - прокуристите, когато има такива;

 Следователно декларацията се попълва от физическото лице – търговец или прокурист, ако има такъв.

 В Образец №3 ,,СПИСЪК на документите съдържащи се в офертата“ ,ако се участва само за една позиция, достатъчно условие е в този списък да са изброени съдържащите се в офертата изискуеми документи.